отпускат преференциално финансиране.
 (82)
 По този начин китайските преференциални мерки в полза на китайските предприятия, установени в Египет, са „припознати“ от Египет „като негови собствени“.
 (83)
 Нещо повече, в механизма за изпълнение на три нива, посочен в съображение 45, трайно участват египетски длъжностни лица. Съгласно член 2, параграф V от споразумението за изпълнение предназначението на механизма за изпълнение е да „координира и съдейства на съответните финансови институции, включително, но не само банкови институции, застрахователни институции и различни фондове, които предоставят кредитиране на зоната за сътрудничество и на регистрираните в нея предприятия, както и да им оказва съдействие в намирането на допълнителни канали за финансиране“. Съгласно член 2, параграф 4 от същия документ държавните служители следва да „полагат всички възможни усилия за безпрепятственото прилагане на всички насърчителни политики, предвидени в законите и разпоредбите на Китай и на Египет“. В тази разпоредба е отразено общото разбиране на Египет и Китай, че китайската страна не осигурява парични средства на пазарни цени, каквито Jushi Egypt може да получи от инвеститори на международния пазар, а активно предоставя държавни стимули, което е синоним на ползи или преференции.
 (84)
 Прилагайки тази разпоредба, Египет също изразява пълната си подкрепа за преференциалното финансиране от страна на Китай в полза на производителя на ПМСВ в зоната. Предвид частичната липса на съдействие от страна на ПЕ по този важен аспект на разследването Комисията не успя да установи повече подробности в това отношение; от наличните доказателства обаче става ясно, че правителствата на двете страни си сътрудничат, както е описано по-горе, в полза на производителя износител на ПМСВ, намиращ се в зоната.
 (85)
 От доказателствата следва, че на ПE, което се явява правителството в държавата на произход или износ по смисъла на член 3.1, буква а) от основния регламент, може да бъде вменена отговорност за финансовото участие под формата на преференциално финансиране, предоставено на Jushi Egypt от китайски обществени органи. Доказателствата показаха, че ПE е одобрило преференциалната финансова помощ, предоставена от ПКНР на производителя на ПМСВ в зоната, в съответствие с договорените ангажименти за развитие и подкрепа на икономическите дейности в рамките на зоната.
 (86)
 В този контекст Комисията отбеляза също така, че възможността на правителствата да осигурят косвено финансово участие чрез частни организации попада в обхвата както на основния регламент, така и на Споразумението за СИМ (35). Всъщност в случаите, когато правителствата упълномощават частни структури или им възлагат пряко определени дейности, от ключово значение е да съществува „доказуема връзка“ между действията на правителството и дейността на частната структура (36). В този случай е налице ясна и категорична връзка между одобрените действия, предприети от страна на Китай с цел осигуряване на договорената финансова помощ за производителя износител на ПМСВ, и ПЕ.
 (87)
 Поради това Комисията счита, че преференциалното финансиране, предоставено от ПКНР на производителя износител на ПМСВ в зоната, е равносилно на финансово участие на ПE по смисъла на член 3, параграф 1, подточка i) от основния регламент (37).
 3.2.4. Ползи
 (88)
 След това Комисията разгледа дали тези финансови участия, за които може да бъде вменена отговорност на ПЕ, биха могли доведат до